Jensens Bøfhus i Horsens: To millioner bøffer gennem 25 år | Horsens Posten | Ugeavisen.dk
Du er her: Forside - Horsens Posten - Jensens Bøfhus i Horsens: To millioner bøffer gennem 25 år
Jensens Bøfhus tager nu fat på markeringen af, at restauranten har været 25 år i Horsens. Restauranten har 150 pladser inde, plus adskillige udenfor under markedsparasollerne, når vejret tillader det - og hvor vi her ser restaurantschef Daniel Sonny Sørensen. Arkivfoto: Søren E. Alwan
Jensens Bøfhus i Horsens fejrer 25-års jubilæum med specielt tilbud for børnene.
Horsens: To millioner bøffer er det blevet til gennem de 25 år, som Jensens Bøfhus har været i Horsens. Siden åbningsdagen 16. december 1993 på Aaboulevarden 129 har køkkenchef Paul Hughes jongleret med køkkenmaskiner og gode råvarer:
- Vi har rigtig mange stamgæster, der kommer, fordi de elsker en god bøf til en god pris, og det arbejder vi hårdt på at levere hver eneste dag, fortæller køkkenchefen i en pressemeddelelse.
Han skønner, at der siden åbningen, er serveret over to millioner bøffer i Horsens.
Den positive stemning og vækst i antallet af gæster glæder restaurantchef Daniel Sonny Sørensen, som ligeledes har været med i restauranten i mange år.
Han startede tilbage i 2005, hvor han blev ansat som opvasker. Jensens Bøfhus tilbyder medarbejderne uddannelse og videreudvikling, og det tilbud benyttede Daniel Sonny Sørensen sig af. Han har nu været restaurantchef i over et år.
70.000 gæster om året
- Det er fantastisk at have et godt og loyalt personale gennem mange år, for det er med til at give vores gæster en god og hyggelig oplevelse. Et godt værtskab, som giver mulighed for at hygge om den enkelte gæst, er en af årsagerne til, at vores gæster kommer igen og igen. Og på årsbasis er vi heldige at have besøg af 70.000 gæster, fortæller restaurantchefen. I dag er fødselaren fortsat i særdeles god form - det er en af de restauranter i Jensens Bøfhus kæden, der har den største vækst i antal af gæster. Restaurantchef Daniel Sonny Sørensen har derfor valgt at lave et fødselsdagstilbud i anledning af mærkedagen:
- Vi er en restaurant for hele familien, og derfor kan børn spise hovedretter inkl. softice til kun 25 kroner fra 22. oktober til 30. november. Men husk at bestille bord, for vi forventer der bliver travlt, opfordrer han.